**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/1271-2/2022.

**E L Ő Z E T E S H A T Á S V I Z S G Á L A T**

**a köztisztviselői illetményalapról szóló**

**…/2022. (X. .. .) önkormányzati rendelet-tervezethez**

A csatolt jogszabály tervezet előkészítőjeként a jogalkotásról szóló 2010. évi CXXX. törvény 17. §-ában írt kötelezettségemnek eleget téve az alábbiakban terjesztem be *az önkormányzati rendelet-tervezet bevezetésével járó várható hatások következményeiről alkotott véleményemet és ajánlom a* jogalkotók *figyelmébe.*

**A jogszabály végrehajtásában az érintettekre gyakorolt (vélelmezett) hatások:**

***Társadalmi:*** minden önkormányzati rendeletnek a tényleges viszonyokat kell tükröznie, amelynek alkalmasnak kell lennie a központi hatályos vonatkozó jogszabályban foglalt jogok és kötelezettségek teljesítésére. A Képviselő-testület hivatalában foglalkoztatott köztisztviselők élet- és munkakörülménye, havi illetménye határozza meg a mindennapok élhetőségét, melyben 15 év óta kedvező változás nem történt. A hivatal köztisztviselői, a nemzetgazdaság többi ágazatához képest anyagiakban mérhető hátránya miatt, a pálya elhagyás gondolatával foglalkoznak, ami nagyban kihat a napi munkavégzésre. A központi jogszabályok folyamatos változása olyan magas szakmai hozzáértést követel meg, melynek motiváltság miatti hiánya az egész hivatal működőképességét kérdőjelezheti meg, amely az ügyintézés minőségét jelentőségen befolyásolhatja, ami úgy közvetve, mint közvetlenül érinti a település közösségét (melynek tagja a hivatali köztisztviselők többsége is), a köztisztviselők életkörülményének, azon belül az illetményalap összegének alakulása. A hivatalon belül egyetlen köztisztviselőnél sem jelentett a havi illetménye összegében emelkedést az illetményalap eddigi 38.650.- Ft-ról 80.000.- Ft-ra való növelése, mert a garantált bérminimum központi változása a hatályos köztisztviselői illetménytábla szerinti besorolást nem befolyásolja.

***Gazdasági:*** a köztisztviselők családja megélhetését alig befolyásolja az illetményalapból számolt havi illetmény összege változása, így a helyi gazdaságra nézve nincs kihatása.

***Költségvetési:*** az önkormányzat és az önkormányzati hivatal 2023. évi költségvetésére a 2022. évi költségvetéshez képest többlet kiadást nem jelent a tárgyi rendelet szerinti illetményalappal számolt illetmények összege, mert az illetményalap összege nem változott.

***Környezeti:*** nincs hatással.

***Egészségi:*** nincs hatással.

***Adminisztratív:*** többletfeladatot a bérnyilvántartásban, a személyi anyagokban, a munkaügyi nyilvántartásban, konkrétan a KIRA rendszerben az illetményalap emelésével járó megjelenítése okoz, változás ugyan nem áll be, de jogszabályi kötelezettségnek való megfelelés miatt van kihatása.

***A jogszabály megalkotásának szükségessége:*** az Alaptörvény 32. cikke (2) bekezdése biztosítja az önkormányzatok számára az *eredeti jogalkotási hatáskörben való eljárást,* az (1) bekezdés a) pontja szerinti feladatkörében az *önkormányzati rendelet alkotását.* A tárgyi

rendeletalkotás szakmai, jogi alapjáta Magyarország 2023. évi központi költségvetéséről szóló 2022. évi XXV. törvény 65. § (6) bekezdése teremti meg.

***A jogalkotás elmaradásának várható következményei:*** amennyiben a tárgyi normát nem alkotja meg a képviselő-testület, úgy a központi illetményalap összegére csökken a megemelt illetményalap, amely a garantált bérminimum összegét sem éri el, ami visszalépést jelent 2021. évhez viszonyítva.

***A jogszabály alkalmazásához szükséges személyi, szervezeti, tárgyi és pénzügyi feltételek:***  a személyi, a szervezeti, a tárgyi és pénzügyi feltételek a fent írtak szerint rendelkezésre állnak.

C s a n y t e l e k, 2022. október 3.

Tisztelettel:

……………………………….

Kató Pálné jegyző