Csanytelek Község Önkormányzata Csanytelek Község Önkormányzata





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/704-8/2022.

**E L Ő T E R J E SZ T É S**

**Csanytelek Község Önkormányzata Képviselő-testülete**

2022. októberben tartandó ülésére

**Tárgy**: *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 3/2017. (II. 28.) önkormányzati rendelet módosításáról szóló ../2022. (X. ..) önkormányzati rendelet alkotása*

**Tisztelt Képviselő-testület!**

Emlékeztetjük Önöket arra, hogy tárgyban az arra jogosítottként Csanytelek Község Önkormányzata Képviselő.-testülete 2022. szeptember 1. napjával hatályba léptette az általa tárgyban kiadott önkormányzati rendeletet, amely a Társulás Társulási Tanácsa 8/2022. (VII. 21.) Atmöt határozatán alapul. Ezzel az önkormányzati rendelettel a Tárulás általa fenntartott 3 szociális intézmény intézményi térítési díja összegének módosítását rendelte el a helyi jogalkotó.

A tárgyi előterjesztéshez csatoljuk a 2022. július11. napján kelt, A/27/2022. iktatószám alatt tárgyban kiadott előterjesztést, amely részletesen tartalmazza azokat a központi jogszabályhelyeket, amelyek lehetővé teszik a szociális intézmények intézményi térítési díja összegének megállapítását, illetve annak évente 2 alkalommal való változtatását. Ezzel nem kell megduplázni ugyanazon összetételű, több oldalas ismeret-anyagot, amely értelmezése viszont szükséges az önkormányzati rendelet kiadásához, annak feldolgozásához.

Szintén csatoljuk a tárgyra vonatkozó *előzetes hatásvizsgálat* és az *indokolás dokumentumát,* ami vélhetően megkönnyíti a jogszabály módosítás értelmezését.

Tájékoztatjuk Önöket arról, hogy a 3 szociális intézmény közül az intézményi térítési díj összegének emelése iránti igény érvényesítését kezdeményezte az *Esély Szociális Alapellátási Központ Vezetője,* aki benyújtotta az intézmény *önköltségszámítási szabályzatát,* mellyel visszaigazolja az intézményi térítési díj összegének emelése iránti igény jogalapját. Az intézmény által nyújtott szociális ellátások közül *az étkeztetés* igénybe-vétele utáni díj összegének emelése mellett szól az a megnövekedett költséghalmaz, amely rárakodik a szolgáltatás nyújtása költségeire.

Az *Esély Szociális Alapellátási Központ által nyújtott étkeztetés*  1 ellátási napra, adagra vetített szolgáltatási önköltsége 1.132.- Ft, melyből nettó 630.- Ft (ÁFA nélküli) összeget határozott meg rendeletében a helyi jogalkotó és ezt az összeget + az ÁFA összegét kellett megtérítenie az ellátást igénybe-vevőnek. Az intézmény vezetője ezt a nettó összeget *125.- Ft-tal 755.- Ft-ra (bruttó 960.- Ft)* kezdeményezi emelni adagonként egy ellátási napra. A szociálisan nem rászoruló személyek által igénybe-vett szolgáltatások után fizetendő intézményi térítési díj nettó összege szeptember 1. napjától 709.- Ft, amely *nettó 143.- Ft-tal 852.- Ft-ra való emelt összege* jelenik meg naponta adagonként számolva, az önkormányzati rendelet-tervezet 2. mellékletében.

Csanytelek község területén működő *Remény Szociális Alapszolgáltató Központ* intézményi térítési díja összege emelését azért nem kezdeményezte az intézmény vezetője, mert Csanytelek Község Önkormányzata Képviselő-testülete az intézményben folyó étkeztetés szociális ellátást igénybe-vevők számára szolgáltatást

nyújtó KÉBSZ Kft (mint az önkormányzat 100 %-ban önkormányzati tulajdonú vállalkozása) bevétel kiesését 2022. szeptember 1.-2022. december 31. napjáig tartó időszakra kiegészítő pénzügyi támogatás nyújtása jogcímén önkormányzati költségvetési forrásátadással biztosította az intézmény számára és általa a szolgáltató felé.

A Tömörkényi székhelyű *Gondozási Központ Rózsafűzér Szociális Otthon* számára az önkormányzat által működtetett konyha által nyújtott étkeztetési szolgáltatás során kialakult veszteséget Tömörkény Község Önkormányzata saját költségvetése terhére viseli, így a szociális intézmény költségvetését ez nem terheli meg, ezért nem jelentkezett az intézmény vezetője térítési díj emelése iránti igénnyel.

**Tisztelt Képviselő-testület!**

Indítványozzuk a tárgyban benyújtott előterjesztés és az ahhoz csatolt mellékletek megvitatását, elfogadását, egyben tárgyban önkormányzati rendelet alkotását.

C s a n y t e l e k, 2022. október 14.

Tisztelettel:

………………………………………. ………………………………….

Erhard Gyula Kató Pálné

polgármester jegyző