**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2. sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/231-3/2022.

**E l ő t e r j e s z t é s**

**Csanytelek Község Önkormányzata Képviselő-testülete 2022. októberi ülésére**

**Tárgy:** *beszámoló a lejárt idejű határozatok végrehajtásáról*

**Tisztelt Képviselő-testület!**

Az alábbiakban adok tájékoztatást a Képviselő-testület által meghozott döntések határozatba foglaltak szerinti végrehajtásáról. A határozatok végrehajtására a megadott határidőn belül és a határozatba foglaltaknak megfelelve került sor.

A Képviselő-testület a **10/2022. (II. 28.) Ökt** határozatában *az önkormányzat és az önkormányzati hivatal 2022. évi költségvetéséről szóló önkormányzati rendelet-tervezet véleményezése* tárgyában köz-meghallgatást rendelet el, melyre 2022. február 28. napján került sor. Ennek keretében alkotta meg önkormányzati rendeletét a testület az önkormányzat és az önkormányzati hivatal 2022. évi költségvetésére vonatkozóan, melynek végrehajtása annak megfeleltetve zajlik.

A testület a 11/2022. (II. 28.) Ökt határozatával hagyta jóvá és elfogadásra javasolta *az Alsó- Tisza-menti Önkormányzati Társulás és általa fenntartott intézmények 2022. évi költségvetését* a Társulás Társulási Tanácsának, amelyet az 1/2022. (II. 28.) Atmöt határozatával fogadott el.

A testület a 12/2022. (II. 28.) Ökt határozatába foglalta *Csanytelek Község Önkormányzata Polgármestere 2022. évi szabadsága ütemezését*, melynek megfelelve folyik az idei évre megállapított 15 nap alapszabadság és 14 nap pótszabadság ütemezésnek megfelelő kivétele, annak Magyar Államkincstár felé történő adminisztrálása.

A Képviselő-testület **13/2022. (II. 28.) Ökt** határozatával döntött *a HVI Vezetője által a Csanyteleki 001., 002., 003. szavazókörökbe Szavazatszámláló Bizottságok tagjai és póttagjai megválasztására tett javaslatáról.* A választások lebonyolítása a vonatkozó hatályos központi jogszabályokban foglaltaknak megfelelve folyt le, melyhez az újonnan megválasztott tagok részvétele is biztosított volt.

A testület a **14/2022. (III. 31.) Ökt határozata** és ahhoz csatolt melléklete szerint hozott döntést *Csanytelek Község Önkormányzata 2022. évi Közbeszerzési Terve jóváhagyásáról.* A tervben írt határidőnek megfelelve zajlik a *Kossuth L. utcai járdaépítés előkészülete,* továbbá a *felszíni vízelvezetés III. üteme kivitelezésére irányuló feladatellátás,* valamint a *Lehel* és *Szent István utca útjának szilárdburkolattal való kivitelezési munkálatai való felkészülés.*

A Képviselő-testület **26/2022. (V. 27.) Ökt határozatával** hagyta jóvá az *Csanytelek Község Önkormányzata gyermekjóléti- és gyermekvédelmi feladatainak 2021. évi ellátásáról szóló átfogó értékelést*, melyet jónak értékelt. A beszámolás a vonatkozó központi jogszabályban foglalt időponthoz igazodóan történt meg.

A Képviselő-testület **28/2022. (V. 27.) Ökt** határozatában módosította a *háziorvosi, a házi gyermekorvosi központi orvosi ügyelet ellátásához nyújtott önkormányzati támogatás összegének megemelésére irányuló feladat-ellátási/átvállalási szerződést,* melynek aláírására adott felhatalmazást a település polgármestere számára. A határozatba foglalt időpont előtt sor került a tárgyi szerződés mindkét szerződő fél sajátkezű aláírására, mellyel annak végrehajtása adott.

A testület **30/2022. (V. 27.) Ökt határozatába** rögzíttette *Csanytelek Díszpolgára cím 2022. évi adományozására tett javaslatról.* 2022. évben Borda János személyét tartotta alkalmasnak Csanytelek Díszpolgára cím viselésére és a vonatkozó hatályos önkormányzati rendeletbe foglaltak szerint eljárva, dísztestületi ülésen adta át számára – az idei évi falunapi rendezvények keretében – az ajándéktárgyakat. A Csanytelek község címerével ellátott arany pecsétgyűrűt és az oklevelet a díszpolgár 2022. július 9. napján vette át ünnepélyes keretek között, melyet számára rendezett állófogadás zárt le.

A Képviselő-testület **31/2022. (VI. 30.) Ökt határozatával** rendelte el *közbeszerzési* *eljárás elindítását a TOP-2.1.3-16-CS1-2021-00014 azonosító számú „Csanytelek Község csapadékvíz elvezető rendszerének fejlesztése III. ütem” című projekt kivitelezési munkálataira* vonatkozóan. Határidőn belül sor került az Ajánlatkérői kiírásra és annak közzétételére.

A testület a **32/2022. (VII. 29.) Ökt határozatába** rögzítette a *szélessávú internet hálózat (optikai hálózat) értékesítése (és/vagy) hasznosítása* tárgyában hozott döntését, melyben elrendelte az építmény önkormányzati vagyonként korlátozottan forgalomképes vagyoni körből üzleti vagyoni körbe való átsorolását. Az önkormányzat vagyonáról szóló 10/2022. (VIII. 26.) önkormányzati rendelettel módosította a testület az alaprendeletet, amely 2022. szeptember 01. napján lépett hatályba, mellyel megfelelt a fenti határozat szerinti határidőnek.

A Képviselő-testület a **34/2022. (VIII. 26.) Ökt határozatával** döntött *a* *VP6-7.2.1.-1.-21.*  *„Külterületi helyi közutak fejlesztése” programról szóló 31/2021. (VII. 2.) Ökt határozatba foglaltak módosításáról,* mely szerint eljárva történt annak végrehajtása, viszont a kivitelezővel csak idén október hónapban kerülhet sor szerződés kötésére.

A testület által a **37/2022. (VIII. 26.) Ökt határozat**a tartalmazza a *TOP-2.1.3-16-CS1-2021-00014 azonosító számú „Csanytelek Község csapadékvíz elvezető rendszerének fejlesztése III. ütemű”- kivitelezési munkái című pályázati program keretében lefolytatott közbeszerzési eljárásban Ajánlatkérői döntésként* nevesítette a nyertes Ajánlattevőt, a Vízép Holding Építő és Szolgáltató Kft-t Vízép Holding Építő és Szolgáltató Kft-t. A kivitelezői szerződést 2022. szeptember 12. napján írta alá Polgármester úr.

A testület a **38/2022. (VIII. 26.) Ökt** határozatával a *KÉBSZ Kft. részére a rendkívüli inflációs hatások enyhítésére kiegészítő díjkompenzáció nyújtása* érdekében elrendelt intézkedések végrehajtása folyamatosan megy végbe.

A Képviselő-testület a **40/2022. (IX. 23.) Ökt határozata** értelmében került sor a *Bursa Hungarica Felsőoktatási Önkormányzati Ösztöndíjpályázat Elbírálásának Rendjéről szóló Szabályzat módosítása* beiktatására, melynek eljárásrendjét a pályázat kiírásánál kell alkalmazni.

A testület a **41/2022. (IX. 23.) Ökt határozat**a lehetővé tette a *Bursa Hungarica Felsőoktatási Önkormányzati Ösztöndíjrendszer 2023. évi fordulójához történő csatlakozást,* melynek előfeltétele a csatlakozásról szóló jegyzőkönyvi kivonat illetékes szervhez való elektronikus úton történő megküldése, melyre 2022. szeptember 27. napján került sor.

**Tisztelt Képviselő-testület!**

Indítványozom a tárgyi előterjesztés és annak határozati javaslata megtárgyalását és változtatás nélküli elfogadását.

C s a n y t e l e k, 2022. október 25.

Tisztelettel:

……………………………….

Kató Pálné jegyző

**…/2022. (X. .. .) Ökt határozat**

**Tárgy:** *beszámoló a lejárt idejű határozatok végrehajtásáról*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta és változtatás nélkül elfogadta a település jegyzője által tárgyban benyújtott beszámolójában foglaltakat az alábbiak szerint:

a Képviselő-testület

* **10/2022. (II. 28.) Ökt** határozatában *az önkormányzat és az önkormányzati hivatal 2022. évi költségvetéséről szóló önkormányzati rendelet-tervezetet véleményezte, köz-meghallgatásra bocsájtotta,*
* **11/2022. (II. 28.) Ökt határozatával** hagyta jóvá és elfogadásra javasolta *az Alsó- Tisza-menti Önkormányzati Társulás és általa fenntartott intézmények 2022. évi költségvetését* a Társulás Társulási Tanácsának, amelyet az 1/2022. (II. 28.) Atmöt határozatával fogadott el,
* **12/2022. (II. 28.) Ökt határozatába** foglalta *Csanytelek Község Önkormányzata Polgármestere 2022. évi szabadsága ütemezését*,
* **13/2022. (II. 28.) Ökt** határozatával döntött *a HVI Vezetője által a Csanyteleki 001., 002., 003. szavazókörökbe Szavazatszámláló Bizottságok tagjai és póttagjai megválasztására tett javaslatáról,*
* **14/2022. (III. 31.) Ökt határozata** és ahhoz csatolt melléklete szerint hozott döntést *Csanytelek Község Önkormányzata 2022. évi Közbeszerzési Terve jóváhagyásáról,*
* **26/2022. (V. 27.) Ökt határozatával** hagyta jóvá az *Csanytelek Község Önkormányzata gyermekjóléti- és gyermekvédelmi feladatainak 2021. évi ellátásáról szóló átfogó értékelést*,
* **28/2022. (V. 27.) Ökt** határozatában módosította a *háziorvosi, a házi gyermekorvosi központi orvosi ügyelet ellátásához nyújtott önkormányzati támogatás összegének megemelésére irányuló feladat-ellátási/átvállalási szerződést,*
* **30/2022. (V. 27.) Ökt határozatába** rögzíttette *Csanytelek Díszpolgára cím 2022. évi adományozására tett javaslatról szóló döntését,*
* **31/2022. (VI. 30.) Ökt határozatával** rendelte el a *közbeszerzési* *eljárás elindítását a TOP-2.1.3-16-CS1-2021-00014 azonosító számú „Csanytelek Község csapadékvíz elvezető rendszerének fejlesztése III. ütem” című projekt kivitelezési munkálataira,*
* **32/2022. (VII. 29.) Ökt határozatába** rögzítette a *szélessávú internet hálózat (optikai hálózat) értékesítése (és/vagy) hasznosítása* körébe tartozó pályázati eljárás lefolytatását,
* **34/2022. (VIII. 26.) Ökt határozatával** döntött *a* *VP6-7.2.1.-1.-21.*  *„Külterületi helyi közutak fejlesztése” programról szóló 31/2021. (VII. 2.) Ökt határozatba foglaltak módosításáról,*
* **37/2022. (VIII. 26.) Ökt határozat**a tartalmazza a *TOP-2.1.3-16-CS1-2021-00014 azonosító számú „Csanytelek Község csapadékvíz elvezető rendszerének fejlesztése III. ütemű”- kivitelezési munkái című pályázati program keretében lefolytatott közbeszerzési eljárásban Ajánlatkérői döntésként* a nyertes Ajánlattevő nevesítését,
* **38/2022. (VIII. 26.) Ökt** határozatával a testület a *KÉBSZ Kft. részére a rendkívüli inflációs hatások enyhítésére kiegészítő díjkompenzáció nyújtása* érdekében folyik annak végrehajtása,
* **40/2022. (IX. 23.) Ökt határozata** értelmében került sor a *Bursa Hungarica Felsőoktatási Önkormányzati Ösztöndíjpályázat Elbírálásának Rendjéről szóló Szabályzat módosítása* beiktatására,
* **41/2022. (IX. 23.) Ökt határozat**a lehetővé tette a *Bursa Hungarica Felsőoktatási Önkormányzati Ösztöndíjrendszer 2023. évi fordulójához történő csatlakozást,*

a feladatok végrehajtását, amelyek az adott határozat szerinti határidőben valósultak meg.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Kató Pálné jegyző
* Irattár